title: 2006/592/EK: A Tanács határozata ( 2006. május 5. ) az Európai Közösség és a Szingapúri Köztársaság kormánya között létrejött, a légi közlekedési szolgáltatások egyes kérdéseiről szóló megállapodás aláírásáról és ideiglenes alkalmazásáról

text:
               6.9.2006

               HU

               Az Európai Unió Hivatalos Lapja

               L 243/21

         A TANÁCS HATÁROZATA
   (2006. május 5.)
   az Európai Közösség és a Szingapúri Köztársaság kormánya között létrejött, a légi közlekedési szolgáltatások egyes kérdéseiről szóló megállapodás aláírásáról és ideiglenes alkalmazásáról
   (2006/592/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 80. cikke (2) bekezdésére, összefüggésben 300. cikke (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott a Szingapúri Köztársaság kormányával egy, a légi közlekedési szolgáltatások bizonyos kérdéseiről szóló megállapodás (a továbbiakban: a megállapodás) megkötésére a Bizottságot a meglévő kétoldalú megállapodások egyes rendelkezéseinek egy közösségi megállapodással való felváltása céljából a harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel összhangban.

               (3)

               A megállapodás egy későbbi időpontban történő megkötésére figyelemmel, a Bizottság által megtárgyalt megállapodást alá kell írni és azt ideiglenesen alkalmazni kell,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Szingapúri Köztársaság kormánya között a légi szolgáltatások bizonyos kérdéseiről létrejött megállapodás aláírása – figyelemmel annak későbbi időpontban való megkötéséről szóló tanácsi határozatra – a Közösség részéről jóváhagyásra kerül.
   A megállapodás szövege e határozat mellékletét képezi.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t.
   3. cikk
   A megállapodást annak hatálybalépéséig az azon napot követő hónap első napjától kell ideiglenesen alkalmazni, amelyen a szerződő felek írásban értesítették egymást arról, hogy az ehhez szükséges eljárásoknak eleget tettek.
   4. cikk
   A Tanács elnöke felhatalmazást kap, hogy a megállapodás 7. cikke (2) bekezdésében előírt értesítést megtegye.

      Kelt Brüsszelben, 2006. május 5-én.

            a Tanács részéről

            az elnök

         K.-H. GRASSER

    ---documentbreak---

               6.9.2006

               HU

               Az Európai Unió Hivatalos Lapja

               L 243/22

         MEGÁLLAPODÁS
   az Európai Közösség és a Szingapúri Köztársaság kormánya között a légi közlekedési szolgáltatások egyes kérdéseiről
   AZ EURÓPAI KÖZÖSSÉG
   egyrészről, valamint
   A SZINGAPÚRI KÖZTÁRSASÁG kormánya (a továbbiakban: Szingapúr)
   másrészről
   (a továbbiakban: a „Szerződő Felek”)
   MEGÁLLAPÍTVA, hogy az Európai Bíróság úgy találta, hogy számos tagállam és harmadik országok között olyan kétoldalú légi közlekedési szolgáltatási megállapodások jöttek létre, amelyek az európai közösségi joggal ellentétes rendelkezéseket tartalmaznak,
   MEGÁLLAPÍTVA, hogy az Európai Közösség több tagállama és Szingapúr számos, hasonló rendelkezéseket tartalmazó légi közlekedési szolgáltatási megállapodást kötött, és hogy a tagállamok kötelezettségei közé tartozik, hogy ezen megállapodások és az EK-Szerződés közötti összeegyeztethetetlenségeket megszüntessék,
   MEGÁLLAPÍTVA, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légi közlekedési szolgáltatási megállapodások kiterjedhetnek,
   MEGÁLLAPÍTVA, hogy a közösségi jog szerint a valamely tagállamban székhellyel rendelkező közösségi légi fuvarozóknak joguk van hátrányos megkülönböztetés nélkül hozzáférni az Európai Közösség azon tagállama és harmadik országok közötti légi útvonalakhoz,
   TEKINTETTEL az Európai Közösség és egyes harmadik országok között létrejött megállapodásokra, amelyek a közösségi joggal összhangban az ilyen harmadik országok állampolgárai számára lehetővé teszik, hogy az Európai Közösség tagállamai által engedélyezett légi közlekedési vállalatokban tulajdonjogot szerezzenek,
   FELISMERVE, hogy az Európai Közösség tagállamai és Szingapúr között létrejött kétoldalú légi közlekedési szolgáltatási megállapodások azon rendelkezéseit, amelyek a közösségi joggal ellentétesek, teljes összhangba kell hozni azzal az Európai Közösség és Szingapúr közötti légi közlekedési szolgáltatások rendezett jogi hátterének létrehozása és az ilyen légi közlekedési szolgáltatások folytonosságának fenntartása érdekében,
   TUDOMÁSUL VÉVE, hogy az Európai Közösség tagállamai és Szingapúr között létrejött kétoldalú légi közlekedési szolgáltatási megállapodások azon rendelkezéseinek e megállapodással történő módosítása vagy felváltása, amelyek nem ellentétesek a közösségi joggal, nem szükséges,
   MEGÁLLAPÍTVA, hogy az Európai Közösségnek e megállapodásban nem célja az Európai Közösség és Szingapúr közötti légi forgalom mértékének növelése, a közösségi légi fuvarozók és Szingapúr légi fuvarozói közti egyensúly befolyásolása, vagy a meglévő kétoldalú légi közlekedési szolgáltatási megállapodások rendelkezéseinek a forgalmi jogok tekintetében történő módosítása,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   (1)   E megállapodás alkalmazásában a „tagállamok” az Európai Közösség tagállamai; a „Szerződő Fél” a megállapodás szerződő fele; a „fél” a vonatkozó kétoldalú légi közlekedési szolgáltatási megállapodás szerződő fele; „légi fuvarozó” a légitársaság is; „az Európai Közösség területe” azon tagállamok területe, amelyekre az Európai Közösséget létrehozó szerződés alkalmazandó.
   (2)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.
   (3)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az Európai Közösség tagállam által kijelölt légi fuvarozókra vagy légitársaságokra való hivatkozásként kell értelmezni.
   2. cikk
   Kijelölés, engedélyezés és engedély-visszavonás
   (1)   A II. melléklet a), illetve b) pontjában felsorolt cikkek vonatkozó rendelkezései helyébe az e cikk (3) és (4) bekezdésének rendelkezései lépnek az érintett tagállam légi fuvarozójának kijelölése, a légi fuvarozó részére a Szingapúr által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   A II. melléklet a), illetve b) pontjában felsorolt cikkek vonatkozó rendelkezései helyébe az e cikk (3) és (4) bekezdésének rendelkezései lépnek az érintett tagállam légi fuvarozójának kijelölése, a légi fuvarozó részére a Szingapúr által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében, amennyiben az érintett tagállam megerősíti az e cikk (3) és (4) bekezdésében foglalt rendelkezések alkalmazását.
   (3)   Ezen kijelölés kézhezvételekor és a kijelölt légi fuvarozó(k)nak az előírt formában és módon benyújtott, működési engedélyekre és műszaki jogosítványokra irányuló kérelmeinek kézhezvételekor mindegyik fél a (4) és (5) bekezdés értelmében a lehető legrövidebb eljárási időn belül megadja a megfelelő engedélyeket és jogosítványokat, amennyiben:

               a)

               Egy tagállam által kijelölt légi fuvarozó esetén:

                           i.

                           a légifuvarozó az Európai Közösséget létrehozó szerződés értelmében a kijelölő tagállamban rendelkezik székhellyel, és az a közösségi jognak megfelelő érvényes működési engedéllyel rendelkezik a tagállamtól; valamint

                           ii.

                           a működési engedély kiadásáért felelős tagállam gyakorolja és fenntartja a légi fuvarozó hatékony szabályozási ellenőrzését, valamint az illetékes légiforgalmi hatóságot a kijelölésben egyértelműen meghatározza; valamint

                           iii.

                           a légi fuvarozó gazdasági tevékenységének székhelye azon tagállam területén található, amelyiktől a működési engedélyt kapta; valamint

                           iv.

                           a légi fuvarozó tulajdona és tényleges ellenőrzése közvetlenül vagy többségi tulajdon révén a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van.

               b)

               Egy Szingapúr által kijelölt légi fuvarozó esetén:

                           i.

                           Szingapúr rendelkezik a légi fuvarozó tényleges ellenőrzési jogával és gyakorolja azt; valamint

                           ii.

                           a légi fuvarozó gazdasági tevékenységének székhelye Szingapúrban van.

         (4)   Bármelyik félnek jogában áll a másik fél által kijelölt légi fuvarozó működési engedélyeit vagy műszaki jogosítványait megtagadni, visszavonni, felfüggeszteni vagy korlátozni, amennyiben:

               a)

               Egy tagállam által kijelölt légi fuvarozó esetén:

                           i.

                           a légi fuvarozó társaságot az Európai Közösséget létrehozó szerződés értelmében nem a kijelölő tagállamban alapították, és az nem rendelkezik a tagállamtól a közösségi jognak megfelelő érvényes működési engedéllyel; vagy

                           ii.

                           nem a működési engedély kiadásáért felelős tagállam gyakorolja vagy tartja fenn a légi fuvarozó hatékony szabályozási ellenőrzését, valamint az illetékes légiforgalmi hatóság a kijelölésben nincs egyértelműen meghatározva; vagy

                           iii.

                           a légi fuvarozó gazdasági tevékenységének székhelye nem azon tagállam területén található, amelyiktől a működési engedélyt kapta; vagy

                           iv.

                           a légi fuvarozó tulajdona és tényleges ellenőrzése közvetlenül vagy többségi tulajdon révén nem a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van; vagy

                           v.

                           egy, Szingapúr és egy tagállam közötti kétoldalú megállapodás értelmében a légi fuvarozó már rendelkezik működési engedéllyel, és Szingapúr igazolni tudja, hogy az ezen megállapodás szerinti közlekedési jogok gyakorlása egy olyan útvonalon, amely érinti azon tagállam egy pontját, a másik megállapodás által előírt közlekedési jogok korlátozásával járnának; vagy

                           vi.

                           a légi fuvarozónak van tagállam által kiadott működési engedélye, de Szingapúr és azon tagállam között nincs kétoldalú légi közlekedési szolgáltatási megállapodás, és Szingapúr igazolni tudja, hogy a javasolt üzemeltetéshez szükséges közlekedési jogok a Szingapúr kijelölt légi fuvarozója/légi fuvarozói számára nem kölcsönösen hozzáférhetőek.

               b)

               Egy Szingapúr által kijelölt légi fuvarozó esetén:

                           i.

                           Szingapúr nem rendelkezik a légi fuvarozó tényleges ellenőrzési jogával; vagy

                           ii.

                           gazdasági tevékenységének székhelye nem Szingapúr területén található.

         (5)   A (4) bekezdés szerinti jogának gyakorlásakor és az ezen cikk (4) bekezdése a) pontjának v. és vi. alpontjában meghatározott jogainak sérelme nélkül Szingapúr nem tehet különbséget a tagállamok légi fuvarozói között nemzetiségi alapon.
   3. cikk
   A szabályozási ellenőrzéshez kapcsolódó jogok
   (1)   A II. melléklet c) pontjában felsorolt cikkek kiegészülnek az e cikk (2) bekezdésének rendelkezéseivel.
   (2)   Ha egy tagállam (az egyik tagállam) olyan légi fuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, Szingapúrnak a légi fuvarozót kijelölő tagállam és a Szingapúr között létrejött megállapodásban foglalt biztonsági rendelkezések szerinti jogai a biztonsági előírásoknak az adott másik tagállam általi elfogadása, végrehajtása és betartása során, valamint az adott légi fuvarozó működési engedélye tekintetében ugyanúgy érvényesülnek.
   4. cikk
   Viteldíjak az Európai Közösségen belüli légi útvonalakon
   (1)   A II. melléklet d) pontjában felsorolt cikkek kiegészülnek az e cikk (2) bekezdésének rendelkezéseivel.
   (2)   Az I. mellékletben felsorolt, és a II. melléklet d) pontjában foglalt rendelkezést tartalmazó megállapodás alapján a Szingapúr által kijelölt légi fuvarozó(k)nak az Európai Közösségen belüli légi útvonalakon közlekedő járataira vonatkozóan kiszabott viteldíjak az európai közösségi jog hatálya alá tartoznak. Az európai közösségi jog megkülönböztetés nélkül kerül alkalmazásra.
   5. cikk
   A megállapodás mellékletei
   E megállapodás mellékletei a megállapodás szerves részét képezik.
   6. cikk
   Felülvizsgálat vagy módosítás
   A Szerződő Felek kölcsönös megegyezés alapján bármikor felülvizsgálhatják vagy módosíthatják ezt a megállapodást.
   7. cikk
   Hatálybalépés
   (1)   Ez a megállapodás azon a napon lép hatályba, amikor a Szerződő Felek írásban értesítették egymást arról, hogy a megállapodás hatálybalépéséhez szükséges belső eljárásoknak eleget tettek.
   (2)   Az (1) bekezdéstől eltérve a Szerződő Felek megegyeznek abban, hogy az azt a napot követő első hónap első napjától, amikor a Szerződő Felek értesítik egymást, hogy a szükséges eljárások lezárultak, e megállapodást ideiglenesen alkalmazzák.
   (3)   A tagállamok és Szingapúr között létrejött azon megállapodásokat és egyéb szerződéseket, amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen, az I. melléklet b) pontja sorolja fel. Ezt a megállapodást minden ilyen megállapodásra és szerződésre azok hatálybalépésének vagy ideiglenes alkalmazásának napjától alkalmazni kell.
   8. cikk
   Megállapodás megszűnése
   (1)   Ha az I. mellékletben felsorolt valamelyik megállapodás hatályát veszti, e megállapodás minden olyan rendelkezése, amely az I. mellékletben felsorolt szóban forgó megállapodásra vonatkozik, szintén hatályát veszti.
   (2)   Abban az esetben, ha az I. mellékletben felsorolt összes megállapodás hatályát veszti, ez a megállapodás is hatályát veszti.

      FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
      Kelt Luxembourgban, a kettőezerhatodik év júniusának kilencedik napján, két-két eredeti példányban cseh, dán, holland, angol, észt, finn, francia, német, görög, magyar, olasz, lett, litván, máltai, lengyel, portugál, szlovák, szlovén, spanyol és svéd nyelven. Eltérés esetén az angol nyelvű szöveg az irányadó.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por el Gobierno de la República de Singapur
         Za vládu Singapurské republiky
         For Republikken Singapores regering
         Für die Regierung der Republik Singapur
         Singapuri Vabariigi valitsuse nimel
         Για την κυβέρνηση της Δημοκρατίας της Σιγκαπούρης
         For the Government of the Republic of Singapore
         Pour le gouvernement de la République de Singapour
         Per il governo della Repubblica di Singapore
         Singapūras Republikas valdības vārdā
         Singapūro Respublikos Vyriausybės vardu
         A Szingapúri Köztársaság Kormánya részéről
         Għall-Gvern tar-Repubblika ta' Singapor
         Voor de regering van de Republiek Singapore
         W imieniu Rządu Republiki Singapuru
         Pelo Governo da República de Singapura
         Za vládu Singapurskej republiky
         Za vlado Singapurske republike
         Singaporen tasavallan hallituksen puolesta
         För Republiken Singapores regering

   I. MELLÉKLET
   A megállapodás 1. cikkében említett megállapodások jegyzéke

               a)

               A Szingapúri Köztársaság és az Európai Közösség tagállamai között létrejött légi közlekedési szolgáltatási megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak

                           —

                           az Osztrák Köztársaság kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Szingapúrban, 1978. augusztus 8-án (a továbbiakban: a Szingapúr-Ausztria megállapodás),

                           —

                           a Belga Királyság kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Szingapúrban, 1967. május 29-én (a továbbiakban: a Szingapúr-Belgium megállapodás),

                           —

                           a Szingapúri Köztársaság kormánya és a Ciprusi Köztársaság kormánya közötti légi közlekedési szolgáltatásokról létrejött megállapodás, kelt Nicosiában, 1989. január 27-én (a továbbiakban: a Szingapúr-Ciprus megállapodás),

                           —

                           a Csehszlovák Szocialista Köztársaság és a Szingapúri Köztársaság között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, aláírásra került Szingapúrban, 1971. szeptember 7-én, amelynek tekintetében a Cseh Köztársaság nyilatkozatot tett, melynek értelmében annak rendelkezéseit kötelező erejűnek tekinti (a továbbiakban: a Szingapúr-Cseh Köztársaság megállapodás),

                           —

                           a Dán Királyság kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Szingapúrban, 1966. december 20-án (a továbbiakban: a Szingapúr-Dánia megállapodás),

                           —

                           a Dán Királyság kormánya és a Szingapúri Köztársaság kormánya között légi közlekedési szolgáltatásokról létrejött megállapodástervezet, melyet Szingapúrban, 1998. október 21-én parafáltak, és ideiglenesen hatályba lépett (a továbbiakban: a Szingapúr-Dánia felülvizsgált megállapodástervezet),

                           —

                           a Finn Köztársaság kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Szingapúrban, 1984. január 19-én (a továbbiakban: a Szingapúr-Finnország megállapodás),

                           —

                           a Francia Köztársaság kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Szingapúrban, 1967. június 29-én (a továbbiakban: a Szingapúr-Franciaország megállapodás),

                           —

                           a Németországi Szövetségi Köztársaság és a Szingapúri Köztársaság között a területük közötti és azon túli légi útvonalakon történő légi közlekedési szolgáltatásokról létrejött megállapodás, kelt Szingapúrban, 1969. február 15-én, melyet a 2000. június 7-én Bonnban aláírt kiegészítő egyetértési megállapodás módosított és egészített ki (a továbbiakban: a Szingapúr-Németország megállapodás),

                           —

                           a Görög Királyság kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Szingapúrban, 1971. augusztus 21-én (a továbbiakban: a Szingapúr-Görögország megállapodás),

                           —

                           a Magyar Köztársaság kormánya és a Szingapúri Köztársaság kormánya közötti légi közlekedési megállapodás, kelt Szingapúrban, 1990. március 9-én (a továbbiakban: a Szingapúr-Magyarország megállapodás),

                           —

                           az Olasz Köztársaság kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Szingapúrban, 1985. június 28-án (a továbbiakban: a Szingapúr-Olaszország megállapodás),

                           —

                           az Írország kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött megállapodás, kelt Szingapúrban, 1981. február 20-án (a továbbiakban: a Szingapúr-Írország megállapodás),

                           —

                           a Lett Köztársaság kormánya és a Szingapúri Köztársaság kormánya közötti légi közlekedési megállapodás, kelt Szingapúrban, 1999. október 6-án (a továbbiakban: Szingapúr-Lettország megállapodás),

                           —

                           a Luxemburgi Nagyhercegség kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Szingapúrban, 1975. április 9-én (a továbbiakban: a Szingapúr-Luxemburg módosított megállapodás),

                           —

                           a Máltai Köztársaság kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Londonban, 1983. július 19-én (a továbbiakban: a Szingapúr-Málta megállapodás),

                           —

                           a Holland Királyság kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Szingapúrban, 1966. december 29-én (a továbbiakban: a Szingapúr-Hollandia módosított megállapodás),

                           —

                           a Lengyel Népköztársaság kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Szingapúrban, 1979. december 22-én (a továbbiakban: a Szingapúr-Lengyelország megállapodás),

                           —

                           a Portugál Köztársaság kormánya és a Szingapúri Köztársaság kormánya közötti egyetértési megállapodás mellékletét képező, légi közlekedési szolgáltatásokról létrejött megállapodás, melyet Szingapúrban, 1997. november 7-én parafáltak (a továbbiakban: a Szingapúr-Portugália megállapodástervezet),

                           —

                           a Csehszlovák Szocialista Köztársaság és a Szingapúri Köztársaság között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, aláírásra került Szingapúrban, 1971. szeptember 7-én, amelynek tekintetében a Szlovák Köztársaság nyilatkozatot tett, melynek értelmében annak rendelkezéseit kötelező erejűnek tekinti (a továbbiakban: a Szingapúr-Szlovákia megállapodás),

                           —

                           a Szlovák Köztársaság kormánya és a Szingapúri Köztársaság kormánya közötti légi közlekedési szolgáltatásokról létrejött megállapodás, melyet Szingapúrban, 1996. december 27-én parafáltak, és ideiglenesen hatályba lépett (a továbbiakban: a Szingapúr-Szlovákia megállapodástervezet),

                           —

                           a Spanyol Királyság és a Szingapúri Köztársaság közötti módosított légi közlekedési megállapodás, kelt Madridban, 1992. március 11-én (a továbbiakban: a Szingapúr-Spanyolország megállapodás),

                           —

                           a Szingapúri Köztársaság kormánya és a Svéd Királyság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, aláírásra került Szingapúrban, 1966. december 20-án (a továbbiakban: a Szingapúr-Svédország megállapodás),

                           —

                           a Svéd Királyság kormánya és a Szingapúri Köztársaság kormánya közötti légi közlekedési szolgáltatásokról létrejött megállapodástervezet, melyet Szingapúrban, 1998. október 21-én parafáltak, és ideiglenesen hatályba lépett (a továbbiakban: a Szingapúr-Svédország felülvizsgált megállapodástervezet),

                           —

                           a Nagy-Britannia és Észak-Írország Egyesült Királyságának kormánya és a Szingapúri Köztársaság kormánya között a területük közötti és azon túli légi útvonalakon történő légi közlekedési szolgáltatásokról létrejött módosított megállapodás, kelt Szingapúrban, 1971. január 12-én (a továbbiakban: a Szingapúr-Egyesült Királyság megállapodás).

               b)

               Légi közlekedési megállapodások és egyéb szerződések, amelyeket a Szingapúri Köztársaság és az Európai Közösség tagállamai parafáltak vagy aláírtak, és amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen.

         II. MELLÉKLET
   Az I. mellékletben felsorolt megállapodásokban szereplő és a megállapodás 2–5. cikkében említett cikkek jegyzéke

               a)

               Tagállam általi kijelölés:

                           —

                           a Szingapúr-Ausztria megállapodás 3. cikke,

                           —

                           a Szingapúr-Belgium megállapodás 3. cikke,

                           —

                           a Szingapúr-Ciprus megállapodás 3. cikke,

                           —

                           a Szingapúr-Cseh Köztársaság megállapodás 3. cikke,

                           —

                           a Szingapúr-Dánia megállapodás 3. cikke,

                           —

                           a Szingapúr-Dánia felülvizsgált megállapodástervezet 3. cikke,

                           —

                           a Szingapúr-Finnország megállapodás 3. cikke,

                           —

                           a Szingapúr-Franciaország megállapodás 3. cikke,

                           —

                           a Szingapúr-Németország megállapodás 3. cikke,

                           —

                           a Szingapúr-Görögország megállapodás 4. cikke,

                           —

                           a Szingapúr-Magyarország megállapodás 3. cikke,

                           —

                           a Szingapúr-Írország megállapodás 3. cikke,

                           —

                           a Szingapúr-Olaszország megállapodás 4. cikke,

                           —

                           a Szingapúr-Lettország megállapodás 3. cikke,

                           —

                           a Szingapúr-Luxemburg megállapodás 3. cikke,

                           —

                           a Szingapúr-Málta megállapodás 3. cikke,

                           —

                           a Szingapúr-Hollandia megállapodás 3. cikke,

                           —

                           a Szingapúr-Lengyelország megállapodás 3. cikke,

                           —

                           a Szingapúr-Portugália megállapodás 3. cikke,

                           —

                           a Szingapúr-Szlovákia megállapodás 3. cikke,

                           —

                           a Szingapúr-Szlovákia megállapodástervezet 3. cikke,

                           —

                           a Szingapúr-Spanyolország megállapodás 3. cikke,

                           —

                           a Szingapúr-Svédország megállapodás 3. cikke,

                           —

                           a Szingapúr-Svédország felülvizsgált megállapodástervezet 3. cikke,

                           —

                           a Szingapúr-Egyesült Királyság megállapodás 3. cikke.

               b)

               Az engedélyek vagy jogosítványok megtagadása, visszavonása, felfüggesztése vagy korlátozása:

                           —

                           a Szingapúr-Ausztria megállapodás 3. cikke,

                           —

                           a Szingapúr-Belgium megállapodás 3. cikke,

                           —

                           a Szingapúr-Ciprus megállapodás 4. cikke,

                           —

                           a Szingapúr-Cseh Köztársaság megállapodás 3. cikke,

                           —

                           a Szingapúr-Dánia megállapodás 3. cikke,

                           —

                           a Szingapúr-Dánia felülvizsgált megállapodástervezet 4. cikke,

                           —

                           a Szingapúr-Finnország megállapodás 4. cikke,

                           —

                           a Szingapúr-Franciaország megállapodás 3. cikke,

                           —

                           a Szingapúr-Németország megállapodás 3. cikke,

                           —

                           a Szingapúr-Görögország megállapodás 5. cikke,

                           —

                           a Szingapúr-Magyarország megállapodás 4. cikke,

                           —

                           a Szingapúr-Írország megállapodás 4. cikke,

                           —

                           a Szingapúr-Olaszország megállapodás 5. cikke,

                           —

                           a Szingapúr-Lettország megállapodás 4. cikke,

                           —

                           a Szingapúr-Luxemburg megállapodás 3. cikke,

                           —

                           a Szingapúr-Málta megállapodás 4. cikke,

                           —

                           a Szingapúr-Hollandia megállapodás 3. cikke,

                           —

                           a Szingapúr-Lengyelország megállapodás 3. cikke,

                           —

                           a Szingapúr-Portugália megállapodás 4. cikke,

                           —

                           a Szingapúr-Szlovákia megállapodás 3. cikke,

                           —

                           a Szingapúr-Szlovákia megállapodástervezet 4. cikke,

                           —

                           a Szingapúr-Spanyolország megállapodás 4. cikke,

                           —

                           a Szingapúr-Svédország megállapodás 3. cikke,

                           —

                           a Szingapúr-Svédország felülvizsgált megállapodástervezet 4. cikke,

                           —

                           a Szingapúr-Egyesült Királyság megállapodás 4. cikke.

               c)

               Szabályozási ellenőrzés:

                           —

                           a Szingapúr-Ciprus megállapodás 11. cikke,

                           —

                           a Szingapúr-Dánia felülvizsgált megállapodástervezet 14. cikke,

                           —

                           a Szingapúr-Finnország megállapodás 8. cikke a) pontja,

                           —

                           a kiegészítő egyetértési megállapodás F. melléklete 9. cikkének A) pontja – amely a Szingapúr-Németország megállapodás keretében ideiglenesen alkalmazandó,

                           —

                           a Szingapúr-Magyarország megállapodás 8. cikke,

                           —

                           a Szingapúr-Lettország megállapodás 8. cikke,

                           —

                           a Szingapúr-Portugália megállapodás 15. cikke,

                           —

                           a Szingapúr-Szlovákia megállapodástervezet 8. cikke,

                           —

                           a Szingapúr-Spanyolország megállapodás 10. cikke,

                           —

                           a Szingapúr-Svédország felülvizsgált megállapodástervezet 14. cikke,

                           —

                           a Szingapúr-Egyesült Királyság megállapodás 11a. cikke.

               d)

               Viteldíjak az Európai Közösségen belül:

                           —

                           a Szingapúr-Ausztria megállapodás 9. cikke,

                           —

                           a Szingapúr-Belgium megállapodás 10. cikke,

                           —

                           a Szingapúr-Ciprus megállapodás 13. cikke,

                           —

                           a Szingapúr-Cseh Köztársaság megállapodás 10. cikke,

                           —

                           a Szingapúr-Dánia megállapodás 10. cikke,

                           —

                           a Szingapúr-Dánia felülvizsgált megállapodástervezet 10. cikke,

                           —

                           a Szingapúr-Finnország megállapodás 11. cikke,

                           —

                           a Szingapúr-Franciaország megállapodás 9. cikke,

                           —

                           a Szingapúr-Németország megállapodás 7. cikke,

                           —

                           a Szingapúr-Görögország megállapodás 11. cikke,

                           —

                           a Szingapúr-Magyarország megállapodás 12. cikke,

                           —

                           a Szingapúr-Írország megállapodás 11. cikke,

                           —

                           a Szingapúr-Olaszország megállapodás 8. cikke,

                           —

                           a Szingapúr-Lettország megállapodás 12. cikke,

                           —

                           a Szingapúr-Luxemburg megállapodás 9. cikke,

                           —

                           a Szingapúr-Málta megállapodás 11. cikke,

                           —

                           a Szingapúr-Hollandia megállapodás 10. cikke,

                           —

                           a Szingapúr-Lengyelország megállapodás 9. cikke,

                           —

                           a Szingapúr-Portugália megállapodás 18. cikke,

                           —

                           a Szingapúr-Szlovákia megállapodás 10. cikke,

                           —

                           a Szingapúr-Szlovákia megállapodástervezet 12. cikke,

                           —

                           a Szingapúr-Spanyolország megállapodás 6. cikke,

                           —

                           a Szingapúr-Svédország megállapodás 10. cikke,

                           —

                           a Szingapúr-Svédország felülvizsgált megállapodástervezet 10. cikke,

                           —

                           a Szingapúr-Egyesült Királyság megállapodás 9. cikke.

         III. MELLÉKLET
   A megállapodás 2. cikkében említett egyéb államok jegyzéke

               a)

               Az Izlandi Köztársaság (az Európai Gazdasági Térségről szóló megállapodás értelmében).

               b)

               A Liechtensteini Hercegség (az Európai Gazdasági Térségről szóló megállapodás értelmében).

               c)

               A Norvég Királyság (az Európai Gazdasági Térségről szóló megállapodás értelmében).

               d)

               A Svájci Államszövetség (az Európai Közösség és a Svájci Államszövetség közötti légi közlekedési megállapodás értelmében).


title: 2007/477/EK: A Bizottság határozata ( 2007. június 25. ) a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelv 3a. cikkének (1) bekezdése alapján Ausztria által hozott intézkedéseknek a közösségi joggal való összeegyeztethetőségéről

text:
               10.7.2007

               HU

               Az Európai Unió Hivatalos Lapja

               L 180/11

      A BIZOTTSÁG HATÁROZATA

   (2007. június 25.)
   a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelv 3a. cikkének (1) bekezdése alapján Ausztria által hozott intézkedéseknek a közösségi joggal való összeegyeztethetőségéről
   (2007/477/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelvre (1) és különösen annak 3a. cikkének (2) bekezdésére,
   tekintettel a 89/552/EGK irányelv 23a. cikke alapján létrehozott bizottság véleményére,
   mivel:

               (1)

               2001. március 12-i levelében Ausztria értesítette a Bizottságot a 89/552/EGK irányelv 3a. cikkének (1) bekezdése szerinti tervezett intézkedéseiről.

               (2)

               A Bizottság az értesítéstől számítva három hónapon belül megvizsgálta, hogy a szóban forgó intézkedések összeegyeztethetők-e a közösségi joggal, különösen az intézkedések arányossága és a nemzeti szintű konzultációs eljárás átláthatósága tekintetében.

               (3)

               A vizsgálat során a Bizottság figyelembe vette az Ausztriában uralkodó médiahelyzetről rendelkezésre álló adatokat.

               (4)

               Az Ausztria által bejelentett intézkedésekben szereplő kiemelt társadalmi fontosságú események jegyzékét egyértelmű és átlátható módon állították össze, és ezt széles körű konzultáció előzte meg Ausztriában.

               (5)

               A Bizottság elégedetten nyugtázta, hogy az Ausztria intézkedéseiben felsorolt események legalább kettőnek megfelelnek az események társadalmi fontosságát megbízhatóan jelző következő kritériumok közül: i. az esemény a tagállamban széles körben különös visszhangot kelt, nem csupán az adott sport, illetve tevékenység szokásos közönségének fontos; ii. az eseménynek általánosan elismert egyedi kulturális jelentősége van a tagállam lakossága számára, különösen a kulturális önazonosság erősítésében; iii. az ország csapata résztvevője az eseménynek, amely egy nemzetközi jelentőségű verseny vagy bajnokság keretében zajlik; valamint iv. hagyomány, hogy az eseményről ingyenes televíziós közvetítést adnak, amely nagy nézettségnek örvend.

               (6)

               Az osztrák intézkedésekben felsorolt események között nagy számban szerepelnek olyanok – beleértve a nyári és a téli olimpiai játékokat, a labdarúgó-világbajnokságnak és -Európa-bajnokságnak az osztrák nemzeti válogatott által vívott mérkőzéseit, valamint e (férfi) bajnokságok nyitó mérkőzéseit, elődöntőit és döntőjét –, amelyeknek a hagyományosan elismert kiemelt társadalmi jelentőségét kifejezetten említi a 97/36/EK irányelv (18) preambulumbekezdése. Ezek az események Ausztriában széles körben különös visszhangot keltenek, mivel általában különösen közkedveltek, nem pedig csupán a sportesemények szokásos közönségének körében.

               (7)

               Az osztrák labdarúgó-bajnokság döntője széles körben különös visszhangot kelt Ausztriában, mivel a labdarúgás a legnépszerűbb sport a szóban forgó tagállamban.

               (8)

               A Nemzetközi Síszövetség által rendezett alpesisí-világbajnokság és északi sívilágbajnokság széles körben különös visszhangot kelt Ausztriában, mivel a szóban forgó tagállamban a síelés nagyon népszerű sport, és szerepel az iskolai testnevelés általános tantervében. Az említett eseményeknek ezenkívül azért van egyedi kulturális jelentősége az osztrák kulturális önazonosság erősítésében, mert az osztrák versenyzők sikeresek ezeken a versenyeken, és mert a síturizmus fontos tényező Ausztriában.

               (9)

               A Bécsi Filharmonikusok újévi hangversenye az osztrák kulturális önazonosság egyik alapköve, így egyedi kulturális jelentőséggel bír, tekintettel e kulturális esemény rendkívüli minőségére, valamint arra, hogy világszerte igen jelentős hallgatóságnak örvend.

               (10)

               A Bécsi Operabál széles körben különös visszhangot keltő „népi kulturális” esemény, amely egyben a báli szezon egészének jelképeként különösen fontos szerepet tölt be az osztrák kulturális hagyományokban. Az esemény azért is bír egyedi kulturális jelentőséggel Ausztria számára, mert rendszerint világhírű operaénekesek is részt vesznek a bálon, amely így világszerte jelentősen hozzájárul a bécsi Állami Operaház hírnevéhez.

               (11)

               Hagyomány, hogy a felsorolt eseményekről ingyenes televíziós közvetítést adnak, amely nagy nézettségnek örvend.

               (12)

               Az osztrák intézkedések arányosnak tekinthetők, ha tekintetbe vesszük, hogy a szolgáltatásnyújtásnak az EK-Szerződés szerinti alapszabadságától való eltérést azon felsőbb közérdek teszi indokolttá, hogy a különös társadalmi fontosságú események közvetítéséhez a közönség széles körben hozzáférhessen.

               (13)

               Az osztrák intézkedések összeegyeztethetők az Európai Közösség versenyszabályaival, mivel a felsorolt események közvetítésére feljogosított műsorszolgáltatók körét objektív kritériumok alapján jelölik ki, így az események közvetítési jogának megszerzéséért tényleges, illetve potenciális verseny alakulhat ki. A jegyzék továbbá nem tartalmaz olyan aránytalanul sok eseményt, hogy ez torzítaná a versenyt az ingyenes és a térítéses televíziós műsorszolgáltatás downstream piacain.

               (14)

               Miután a Bizottság értesítette a többi tagállamot az osztrák intézkedésekről, és konzultált a 89/552/EGK irányelv 23a. cikke alapján létrehozott bizottsággal, az oktatásügyi és kulturális főigazgató 2001. május 31-én levelet intézett Ausztriához, amelyben jelezte, hogy az értesítés tárgyát képező intézkedések ellen a Bizottság nem kíván kifogást emelni.

               (15)

               Az osztrák intézkedések 2001. október 1-én hatályba léptek.

               (16)

               Az osztrák intézkedéseket a 89/552/EGK irányelv 3a. cikkének (2) bekezdésével összhangban közzétették az Európai Közösségek Hivatalos Lapjának C sorozatában (2).

               (17)

               Az Elsőfokú Bíróságnak a T-33/01 sz. Infront WM kontra Bizottság ügyben hozott ítéletéből következik, hogy a 89/552/EGK irányelv 3a. cikke (1) bekezdése alapján tett intézkedéseknek a közösségi joggal való összeegyeztethetőségéről tett megállapítás az EK-Szerződés 249. cikke szerinti határozatnak minősül, ezért azt a Bizottságnak kell elfogadnia. Ennek megfelelően e határozatban ki kell jelenteni, hogy az Ausztria által bejelentett intézkedések összeegyeztethetők a közösségi joggal. Az Ausztria által ténylegesen meghozott, e határozat mellékletében leírt intézkedéseket a 89/552/EGK irányelv 3a. cikkének (2) bekezdésével összhangban helyénvaló közzétenni az Európai Unió Hivatalos Lapjában,

         A KÖVETKEZŐKÉPPEN HATÁROZOTT:
   1. cikk
   A 89/552/EGK irányelv 3a. cikkének (1) bekezdése szerinti intézkedések, amelyekről Ausztria 2001. március 12-én értesítette a Bizottságot, és amelyeket az Európai Közösségek Hivatalos Lapjának 2002. január 19-i C 16. számában tettek közzé, összeegyeztethetők a közösségi joggal.
   2. cikk
   Az Ausztria által ténylegesen meghozott, e határozat mellékletében leírt intézkedéseket a 89/552/EGK irányelv 3a. cikkének (2) bekezdésével összhangban közzé kell tenni az Európai Unió Hivatalos Lapjában.

      Kelt Brüsszelben, 2007. június 25-én.

            a Bizottság részéről

         Viviane REDING

            a Bizottság tagja

      (1)  HL L 298., 1989.10.17., 23. o. A 97/36/EK európai parlamenti és tanácsi irányelvvel (HL L 202., 1997.7.30., 60. o.) módosított irányelv.

      (2)  HL C 16., 2002.1.19., 8. o.

      MELLÉKLET
      Közzététel a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelv 3a. cikkének (2) bekezdése szerint
      Az Ausztria által hozott intézkedéseket, amelyeket a 89/552/EGK irányelv 3a. cikke (2) bekezdése értelmében közzé kell tenni, a Bundesgesetzblatt (Szövetségi Közlöny) I. 85/2001., illetve II. 305/2001. számából vett alábbi szövegrészek fogalmazzák meg:

         „85.   Szövetségi törvény a kizárólagos televíziós közvetítési jogok gyakorlásáról (kizárólagos televíziós jogokról szóló törvény [Fernseh-Exclusivrechtegesetz – FERG])
         A Nationalrat (Országgyűlés) a következő törvényt alkotja:
         I. cikk

                     1. §

                                 (1)

                                 Ezt a törvényt – az 5. § kivételével – csak azokra a televíziós műsorszolgáltatókra kell alkalmazni, amelyek az osztrák műsorszolgáltatási törvény (Österreichischer Rundfunkgesetz – ORF-Gesetz) (Szövetségi Közlöny [BGBl.] 379/184.) vagy a magántelevízió-törvény (Privatfernsehgesetz) (BGBl. I. 84/2001.) hatálya alá esnek.

                                 (2)

                                 A 3. § nem alkalmazandó az e törvény hatálybalépése előtt megszerzett televíziós műsorszolgáltatási jogokra, kivéve ha az őket megalapozó szerződéseket már e törvény hatálybalépése után hosszabbították meg.

               2. §   E törvény alkalmazásában »jelentős társadalmi fontosságú eseményen« kizárólag az e törvény 4. §-a értelmében hozott rendeletben említett események értendők.

                     3. §

                                 (1)

                                 Az alábbi 4. § értelmében hozott rendeletben említett események valamelyikének kizárólagos közvetítési jogát megszerző televíziós műsorszolgáltatónak biztosítania kell az esemény közvetítését – a rendeletben előírtaknak (teljes vagy kivonatos, élő vagy utólagos közvetítés) megfelelően – egy olyan televíziós csatornán, amelyhez Ausztriában szabadon hozzáfér a televízió-előfizetők és az előfizetésidíj-fizetés alól mentesülők legalább 70 százaléka. E bekezdés alkalmazásában a közvetítés akkor tekintendő »utólagosnak«, ha az esemény kezdete és a közvetítés kezdete között több mint huszonnégy óra telik el.

                                 (2)

                                 E törvény alkalmazásában »szabadon hozzáférhető televíziós csatornán« olyan csatorna értendő, amelyet a nézők kiegészítő vagy rendszeres díj ellenében rendelkezésükre bocsátott dekódoló műszaki berendezés nélkül is foghatnak. Ezen albekezdés alkalmazásában nem minősül »kiegészítő díjnak« az előfizetési díj (az előfizetésidíj-törvény [Rundfunkgebührengesetz – RGG] 2. §-a), a műsordíj (az RFG 20. §-a), a kábelhálózati csatlakozási díj és az adott kábelszolgáltatónak fizetendő alapdíj.

                                 (3)

                                 Az (1) albekezdésben említett kötelezettség teljesülését vélelmezni kell, ha bizonyítást nyer, hogy a televíziós műsorszolgáltató a rendes piaci viszonyok között elvárható összes ésszerű erőfeszítést megtette azért, hogy az (1) albekezdésben említett esemény fogható legyen szabadon hozzáférhető csatornákon. Az említett követelmények meghatározása tekintetében egyezségre törekvő televíziós műsorszolgáltatók a Szövetségi Hírközlési Testület (Bundeskommunikationssenat) elé terjeszthetik az ügyet. Ez utóbbi testület az összes érintett felet bevonja az egyezségért tett erőfeszítésekbe, és írásos jegyzőkönyvet készít a tárgyalásokról és azok kimeneteléről.

                                 (4)

                                 Egyezség hiányában a Szövetségi Hírközlési Testület – az érdekelt televíziós műsorszolgáltatók egyikének kérésére – határozatot hoz arról, hogy a szóban forgó műsorszolgáltató megfelelően teljesítette-e az (1)–(3) albekezdés szerinti kötelezettségeit. Abban az esetben, ha a műsorszolgáltató nem teljesítette megfelelően e kötelezettségeit, a műsorszolgáltató helyett a Szövetségi Hírközlési Testület állapítja meg, hogy mi értendő a (3) albekezdés szerinti »rendes piaci viszonyokon«. A Szövetségi Hírközlési Testület meghatározza különösen a megfelelő piaci árat, amelyen a közvetítési jogok átruházhatók.

                                 (5)

                                 Az (1) bekezdés szerinti kötelezettségeit nem megfelelően teljesítő televíziós műsorszolgáltatóval szemben polgári jogi kártérítési igény érvényesíthető. Az igényelhető kártérítés a bevételkiesésre is kiterjed.

                                 (6)

                                 Kártérítési eljárás csak a (4) albekezdés szerinti határozat meghozatala után indítható. A (7) albekezdés sérelme nélkül az egyezség jogerős és kötelező érvényű a (4) albekezdés szerinti eljárásban részt vevő döntéshozókra és felekre nézve.

                                 (7)

                                 Ha a (6) albekezdés szerint indított eljárás során a bíróság az egyezséget jogellenesnek ítéli meg, az eljárást fel kell függesztenie, és a közigazgatási felsőbírósághoz (Verwaltungsgerichtshof – VwGH) a határozat jogellenességének megerősítése iránti keresetet kell benyújtania a Szövetségi Alkotmány (B-VG) 131. §-ának (2) albekezdése szerint. A VwGH döntéshozatala után a bíróság tovább folytatja az eljárást, és a VwGH jogi döntésére figyelemmel bírálja el a jogvitát.

                     4. §

                                 (1)

                                 A Szövetségi Kormány rendelet útján meghatározza a 2. § szerinti azon eseményeket, amelyeknek Ausztriában jelentős társadalmi fontossága van. A rendeletbe csak olyan események vehetők fel, amelyek az alábbi kritériumok közül legalább kettőnek megfelelnek:

                                             1.

                                             az esemény – különösen a tömegtájékoztatás hatására – már eddig is széles körű figyelemben részesült Ausztriában;

                                             2.

                                             az eseményben kifejezésre jut Ausztria kulturális, művészi vagy társadalmi önazonossága;

                                             3.

                                             az esemény a rajta részt vevő osztrák élsportolók miatt különös nemzeti jelentőséggel bír, illetőleg nemzetközi jelentősége miatt Ausztriában a nézők széles körű figyelmének örvend;

                                             4.

                                             az eseményről már adtak korábban szabadon hozzáférhető televíziós közvetítést.

                                 (2)

                                 A rendeletben meg kell határozni, hogy az esemény szabadon hozzáférhető televíziós közvetítése élő adásban vagy utólag történjék-e, és hogy az esemény egészére vagy csak egyes részeire terjedjen-e ki. Az esemény élő adásban, teljes terjedelemben való közvetítésétől csak akkor szabad eltekinteni, ha ezt objektív indokok (pl. időeltolódás, ugyanazon esemény különböző részeinek egyidejű megrendezése) teszik szükségessé vagy ésszerűvé.

                                 (3)

                                 A rendelet kibocsátása vagy módosítása előtt ki kell kérni a televíziós műsorszolgáltatók, a jogtulajdonosok, az üzleti szféra, a fogyasztók, az alkalmazottak, a szellemi élet és a sport irányadó képviselőinek véleményét. A rendelettervezetet közzé kell tenni az Amtsblatt zur Wiener Zeitungban, azzal a felhívással, hogy az elkövetkezendő nyolchetes időszakban mindenki megteheti észrevételeit. Ennek elteltével a tervezetet az Európai Bizottság elé kell terjeszteni. A rendelet csak abban az esetben bocsátható ki, ha az Európai Bizottság elé terjesztésétől számítva három hónapon belül annak kibocsátása ellen az Európai Bizottság nem emel semmilyen kifogást.
                                 […]

               6. §   A televíziós műsorszolgáltatók jogi felügyelete e szövetségi törvény rendelkezései tekintetében a Szövetségi Hírközlési Testület feladata (a KommAustria-törvény [KOG] 11. §-a, BGBl. I., 32/2001.).

                     7. §

                                 (1)

                                 Bárki, aki megszegi:

                                             1.

                                             1. a 3. § (1) albekezdés szerinti kötelezettségeit; vagy
                                             […]
                                             közigazgatási szabálysértést követel el, ezért őt a Szövetségi Hírközlési Testület 36 000 eurótól 58 000 euróig terjedő pénzbírsággal sújthatja.

                                 (2)

                                 Az (1) albekezdés szerinti eljárás során a Szövetségi Hírközlési Testület nyilvános szóbeli meghallgatást szervez.

                                 (3)

                                 A Szövetségi Hírközlési Testület az 1991. évi általános közigazgatási eljárási törvényt (Allgemeine Verwaltungsverfahrensgesetz 1991, BGBl. 51.), valamint – az (1) albekezdésben említett esetekben – az 1991. évi közigazgatási büntetőtörvényt (Verwaltungsstrafgesetz 1991, BGBl.) 52. alkalmazza.

                                 (4)

                                 Ha egy televíziós műsorszolgáltató ismételten súlyosan megszegi ezt a törvényt (a magántelevízió-törvény 2. §-ának (1) albekezdése, BGBl. I., 84/2001.), a Szövetségi Hírközlési Testület a magántelevízió-törvény 63. §-a szerint eljárást indít az engedély visszavonása, illetőleg a kábeltelevíziós műsorterjesztés megtiltása érdekében.
                                 […]

                     9. §

                                 (1)

                                 E törvény végrehajtásáért a 4. § (1) és (2) albekezdése, valamint (3) albekezdésének utolsó mondata tekintetében a Szövetségi Kormány, a 3. § (5)–(7) albekezdése tekintetében az igazságügyi miniszter, a többi rendelkezés tekintetében pedig a szövetségi kancellár felel.

                                 (2)

                                 A 4. § (3) albekezdésének első és második mondatában előírt követelményektől el lehet térni az e törvény hatálybalépése utáni első határozat meghozatalakor, feltéve, hogy a 97/36/EK irányelvvel módosított 89/552/EGK irányelv 3a. cikkének (1) és (2) bekezdése szerinti bejelentési eljárás előkészítése során már konzultáltak az érintett felekkel, és a kibocsátandó rendelet tartalmát e konzultáció keretében megfelelően ismertették.

               10. §   E törvény 1–4., 6–9. és 11. §-ának rendelkezései a 97/36/EK irányelvvel (HL L 202., 1997.7.30., 60. o.) módosított, a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelvet (HL L 298., 1989.10.17., 23. o.) ültetik át.
         […]
         11. §   Ez a törvény 2001. augusztus 1-jén lép hatályba.

               KLESTIL
               SCHÜSSEL”

         „305.   Rendelet a jelentős társadalmi fontosságú eseményekről
         A Szövetségi Kormány a kizárólagos televíziós közvetítési jogok gyakorlásáról szóló szövetségi törvény (Fernseh-Exclusivrechtegesetz — FERG, BGBl. I., 85/2001.) 4 §-ának (1) albekezdése alapján a következő rendeletet alkotja:

                     1. §

                     Az alábbiak minősülnek jelentős társadalmi fontosságú eseménynek:

                                 1.

                                 a nyári és a téli olimpiai játékok;

                                 2.

                                 a FIFA (férfi) labdarúgó-világkupa mérkőzései az osztrák nemzeti csapat részvétele esetén, továbbá a (férfi) labdarúgó-világkupa nyitó mérkőzése, elődöntői és döntője;

                                 3.

                                 a (férfi) labdarúgó-Európa-bajnokság mérkőzései az osztrák nemzeti csapat részvétele esetén, továbbá a (férfi) labdarúgó-Európa-bajnokság nyitó mérkőzése, elődöntői és döntője;

                                 4.

                                 az osztrák labdarúgó-bajnokság döntője;

                                 5.

                                 a Nemzetközi Síszövetség (FIS) alpesisí-világbajnoksága;

                                 6.

                                 az északisí-világbajnokság;

                                 7.

                                 a Bécsi Filharmonikusok újévi hangversenye;

                                 8.

                                 a Bécsi Operabál.

                     2.

                                 (1)

                                 Az 1. -ban felsorolt események közvetítésének kizárólagos jogát megszerző televíziós műsorszolgáltatóknak biztosítaniuk kell, hogy a szóban forgó események teljes terjedelmű élő közvetítése szabadon hozzáférhető televíziós adásba kerüljön.

                                 (2)

                                 Az 1. 1., 5., 6. és 8. pontjában megnevezett eseményekről utólagos vagy részleges közvetítés is adható, ha:

                                             1.

                                             a szóban forgó eseménnyel részben egy időben rendeznek meg az 1. -ban említett események közül egyet vagy többet; vagy

                                             2.

                                             az esemény tartama miatt már korábban is mellőzték a teljes terjedelmű közvetítést.

                     3.

                     Ez a rendelet 2001. október 1-jén lép hatályba.

               SCHÜSSEL – RIESS-PASSER – FERRERO-WALDNER – GEHRER – GRASSER – STRASSER – BÖHMDORFER – MOLTERER – HAUPT – FORSTINGER – BARTENSTEIN.”


title: 2007/512/EK: A Tanács határozata ( 2007. február 15. ) az Európai Közösség, valamint az Izlandi Köztársaság és a Norvég Királyság közötti, ezen államoknak az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökségben való részvételének módjáról szóló megállapodásnak a Közösség nevében történő aláírásáról és a megállapodás ideiglenes alkalmazásáról

text:
               20.7.2007

               HU

               Az Európai Unió Hivatalos Lapja

               L 188/15

         A TANÁCS HATÁROZATA
   (2007. február 15.)
   az Európai Közösség, valamint az Izlandi Köztársaság és a Norvég Királyság közötti, ezen államoknak az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökségben való részvételének módjáról szóló megállapodásnak a Közösség nevében történő megkötéséről
   (2007/511/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 62. cikke (2) bekezdésének a) pontjára és 66. cikkére, összefüggésben a 300. cikk (2) bekezdése első albekezdésének első mondatával és a 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               Az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség felállításáról szóló, 2004. október 26-i 2007/2004/EK tanácsi rendelet (2) 21. cikkének (3) bekezdése kimondja, hogy a schengeni vívmányok végrehajtásához, alkalmazásához és fejlesztéséhez társult országok vesznek részt az Ügynökség munkájában. Részvételük módját a Közösség és az érintett országok között megkötendő további megállapodások szabályozzák.

               (2)

               A 2004. október 7-én kapott felhatalmazása alapján a Bizottság az Izlandi Köztársasággal és a Norvég Királysággal lezárta a tárgyalásokat egy olyan megállapodásról, amely ezen államoknak az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökségben való részvételének módját szabályozza.

               (3)

               Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 1. és 2. cikkével összhangban Dánia nem vesz részt e határozat Tanács által történő elfogadásában, és a határozat vagy annak alkalmazása rá nézve nem kötelező. Mivel e határozat az Európai Közösséget létrehozó szerződés harmadik része IV. címének rendelkezései szerinti schengeni vívmányokra épül, az említett jegyzőkönyv 5. cikkével összhangban Dánia az e határozat elfogadásától számított hat hónapon belül dönt arról, hogy nemzeti jogában végrehajtja-e azt.

               (4)

               E határozat a schengeni vívmányok azon rendelkezéseinek továbbfejlesztését jelenti, amelyekben az Egyesült Királyság nem vesz részt a Nagy-Britannia és Észak-Írország Egyesült Királyságának a schengeni vívmányok egyes rendelkezései alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozatnak (3) megfelelően. Az Egyesült Királyság nem vesz részt ennek elfogadásában, és a határozat vagy annak alkalmazása rá nézve nem kötelező.

               (5)

               E határozat a schengeni vívmányok azon rendelkezéseinek továbbfejlesztését jelenti, amelyekben Írország, az Írországnak a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozatnak (4) megfelelően nem vesz részt. Írország nem vesz részt a határozat elfogadásában, és a határozat vagy annak alkalmazása rá nézve nem kötelező.

               (6)

               A 2007/512/EK tanácsi határozatnak (5) megfelelően, figyelemmel annak későbbi időpontban történő megkötésére, a megállapodás a Közösség nevében 2007. február 1-jén aláírásra került.

               (7)

               A megállapodást meg kell kötni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség, valamint az Izlandi Köztársaság és a Norvég Királyság közötti, ezen államoknak az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökségben való részvételének módjáról szóló megállapodás a Közösség nevében jóváhagyásra kerül.
   A megállapodás szövegét csatolták e határozathoz (6).
   2. cikk
   A Tanács elnöke felhatalmazást kap, hogy kijelölje a megállapodás 9. cikkének (1) bekezdésében előírt jóváhagyási okmánynak a Közösség nevében történő letétbe helyezésére jogosult személyt, hogy kifejezésre juttassa a Közösség egyetértését azzal, hogy a megállapodás rá nézve kötelező.

      Kelt Brüsszelben, 2007. február 15-én.

            a Tanács részéről

            az elnök

         W. SCHÄUBLE

      (1)  Az Európai Parlament 2006. december 12-i véleménye (a Hivatalos Lapban még nem tették közzé).

      (2)  HL L 349., 2004.11.25., 1. o.

      (3)  HL L 131., 2000.6.1., 43. o.

      (4)  HL L 64., 2002.3.7., 20. o.

      (5)  Lásd e Hivatalos Lap 17. oldalát.

      (6)  Lásd e Hivatalos Lap 19. oldalát.


title: A Tanács határozata (1989. március 13.) az Európai Gazdasági Közösség és a Norvég Királyság között létrejött megállapodáshoz a Spanyol Királyságnak és a Portugál Köztársaságnak a Közösséghez való csatlakozása következtében csatolt második kiegészítő jegyzőkönyv elfogadásáról

text:
Fontos jogi nyilatkozat

|

31989D0331

Hivatalos Lap L 136 , 19/05/1989 o. 0013 - 0013

		A Tanács határozata(1989. március 13.)az Európai Gazdasági Közösség és a Norvég Királyság között létrejött megállapodáshoz a Spanyol Királyságnak és a Portugál Köztársaságnak a Közösséghez való csatlakozása következtében csatolt második kiegészítő jegyzőkönyv elfogadásáról(89/331/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság ajánlására,mivel a 839/88/EGK rendelet [1] a Tízek Közössége által a Spanyolországból és a Portugáliából behozott egyes termékekre alkalmazandó vámok beszedésének teljes felfüggesztéséről rendelkezik attól az időponttól kezdve, hogy a vámok 2 %-os vagy ennél alacsonyabb szintre csökkennek;mivel az 1973. május 14-én Brüsszelben aláírt, az Európai Gazdasági Közösség és a Norvég Királyság között létrejött megállapodáshoz [2] csatolt második kiegészítő jegyzőkönyvet el kell fogadni annak érdekében, hogy rendelkezzenek a megállapodás hatálya alá tartozó, a Spanyolországból Norvégiába behozott termékek vámjainak teljes felfüggesztéséről, amennyiben e vámok 2 %-ra vagy ennél alacsonyabb szintre csökkennek,ELFOGADTA EZT A HATÁROZATOT:1. cikkAz Európai Gazdasági Közösség és a Norvég Királyság között létrejött megállapodáshoz a Spanyol Királyságnak és a Portugál Köztársaságnak a Közösséghez való csatlakozása következtében csatolt második kiegészítő jegyzőkönyvet a Közösség nevében a Tanács jóváhagyja.A jegyzőkönyv szövegét csatolták e határozathoz.2. cikkA jegyzőkönyv 3. cikkében előírt értesítést a Tanács elnöke küldi meg [3].3. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 1989. március 13-án.a Tanács részérőlaz elnökC. Solchaga Catalan[1] HL L 87., 1988.3.31., 1. o.[2] HL L 171., 1972.6.27., 2. o.[3] A jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.--------------------------------------------------


title: 2004/756/EK: A Tanács határozata (2004. október 4.) az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás megújításáról szóló megállapodás megkötéséről

text:
               11.11.2004

               HU

               Az Európai Unió Hivatalos Lapja

               L 335/5

         A TANÁCS HATÁROZATA
   (2004. október 4.)
   az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás megújításáról szóló megállapodás megkötéséről
   (2004/756/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 170. cikkére, annak 300. cikke (2) bekezdése első albekezdésének első mondatával és 300. cikke (3) bekezdésének első albekezdésével összefüggésben,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               1998. október 13-i határozatával (2) a Tanács jóváhagyta az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás megkötését.

               (2)

               A megállapodás 12. cikke b) pontjának rendelkezése a következő: „E megállapodást a felek ötéves kezdeti időszakra kötik. A megállapodást a felek minden egymást követő időszak utolsó évében felülvizsgálják, és a felek között létrejött kölcsönös írásbeli megállapodással, esetleges módosításokkal, az azt követő további ötéves időszakra meghosszabbíthatják”.

               (3)

               Az Amerikai Egyesült Államok hatóságai tájékoztatták a Bizottság szolgálatait arról, hogy támogatnák a fent említett megállapodás újabb öt évre szóló megújítását. Ezért mindkét fél érdeke a megállapodás mielőbbi megújítása.

               (4)

               A megújított megállapodás tartalmában azonos azzal a megállapodással, amely 2003. október 13-án veszíti hatályát.

               (5)

               Az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás megújításáról szóló megállapodást a Közösség nevében jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás – további ötéves időszakra történő – megújításáról szóló megállapodást a Közösség nevében a Tanács jóváhagyja.
   A megállapodás szövege e határozathoz csatolva található.
   2. cikk
   A Tanács elnöke felhatalmazást kap arra, hogy kijelölje a Közösséget jogilag kötelező egyetértés kifejezését célzó megállapodás aláírására jogosult személyt.

      Kelt Luxembourgban, 2004. október 4-én.

            a Tanács részéről

            az elnök

         A. J. DE GEUS

      (1)  2003. december 16-i vélemény (a Hivatalos Lapban még nem tették közzé).

      (2)  HL L 284., 1998.10.22., 35. o.
   MEGÁLLAPODÁS
   az európai közösség és az egyesült államok kormánya közötti tudományos és technológiai együttműködésről szóló megállapodás megújításáról
   AZ EURÓPAI KÖZÖSSÉG (a továbbiakban: a Közösség),
   egyrészről, és
   AZ AMERIKAI EGYESÜLT ÁLLAMOK KORMÁNYA,
   másrészről,
   a továbbiakban: a felek,
   FIGYELEMBE VÉVE a tudomány és a technológia fontosságát gazdasági és társadalmi fejlődésükben,
   FELISMERVE, hogy a Közösség és az Amerikai Egyesült Államok számos közös érdeklődésre számot tartó területen folytat kutatási és technológiai tevékenységet, és a közös kutatási és fejlesztési tevékenységben való kölcsönösségen alapuló részvétel kölcsönös előnyt fog nyújtani,
   TEKINTETTEL az Európai Közösség és az Amerikai Egyesült Államok közötti, a tudományos és technológiai együttműködésről szóló megállapodásra, amelyet 1997. december 5-én Washingtonban írtak alá és amely 2003. október 13-án veszíti hatályát,
   AZZAL AZ ÓHAJJAL, hogy a megállapodás által létesített hivatalos keretek között folytatódjék együttműködésük a tudomány és technológia terén,
   A KÖVETKEZŐKBEN ÁLLAPODTAK MEG:
   1. cikk
   Az Európai Közösség és az Amerikai Egyesült Államok közötti, a tudományos és technológiai együttműködésről szóló megállapodás, amelyet 1997. december 5-én Washingtonban írtak alá, és amely 2003. október 13-án veszíti hatályát, további ötéves időszakra megújítandó.
   2. cikk
   E megállapodás azon a napon lép hatályba, amelyen a felek írásban értesítik egymást arról, hogy a hatálybalépéshez szükséges belső eljárások befejeződtek.
   3. cikk
   E megállapodás két-két példányban készült angol, dán, finn, francia, görög, holland, olasz, német, portugál, spanyol és svéd nyelven, és valamennyi szöveg egyaránt hiteles.

            az Európai Közösség részéről

            az Amerikai Egyesült Államok kormánya részéről


title: 2014/55/EU: Az Európai Központi Bank határozata ( 2013. december 27. ) az Európai Központi Bank éves beszámolójáról szóló EKB/2010/21 határozat módosításáról (EKB/2013/52)

text:
               4.2.2014

               HU

               Az Európai Unió Hivatalos Lapja

               L 33/7

      AZ EURÓPAI KÖZPONTI BANK HATÁROZATA

   (2013. december 27.)
   az Európai Központi Bank éves beszámolójáról szóló EKB/2010/21 határozat módosításáról
   (EKB/2013/52)
   (2014/55/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 26.2. cikkére,
   mivel:

               (1)

               Az EKB/2010/21 határozat (1) rendelkezik az Európai Központi Bank („EKB”) éves beszámolója elkészítésének szabályairól.

               (2)

               Az EKB/2010/21 határozat 24. cikke akként rendelkezik, hogy amennyiben az EKB/2010/21 határozat nem határoz meg egyedi számviteli eljárást, továbbá a Kormányzótanács ellentétes határozata hiányában az EKB az Európai Unió által elfogadott, az EKB tevékenységeire és számláira vonatkozó nemzetközi számviteli standardoknak megfelelő („IAS”) értékelési alapelveket követi.

               (3)

               Az EKB az IAS 19 Munkavállalói juttatások standardot alkalmazza a munkaviszony megszűnése utáni juttatásokkal kapcsolatos aktuáriusi nyereségek és veszteségek elszámolására a „folyosó” megközelítés alapján.

               (4)

               Az IAS 19 felülvizsgálatra került, és azt a 2013. január 1-jén vagy azt követően kezdődő éves időszakok tekintetében kell alkalmazni. A felülvizsgált IAS 19 alapján a „folyosó” megközelítés megszüntetésre került.

               (5)

               Az EKB/2010/21 határozat I. mellékletét módosítani szükséges a forrás oldalon az EKB 14-es „Átértékelési számlák” mérlegtétele alatt a munkaviszony megszűnése utáni juttatásokkal kapcsolatos nettó meghatározott juttatási kötelezettség (eszköz) újraértékelése eredményének jelentése érdekében.

               (6)

               Az EKB/2010/21 határozatot erre tekintettel megfelelően módosítani szükséges,

         ELFOGADTA EZT A HATÁROZATOT:
   1. cikk
   Módosítás
   Az EKB/2010/21 határozat I. melléklete e határozat mellékletével összhangban módosul.
   2. cikk
   Hatálybalépés
   Ez a határozat 2013. december 30-án lép hatályba.

      Kelt Frankfurt am Mainban, 2013. december 27-én.

            az EKB elnöke

         Mario DRAGHI

      (1)  Az Európai Központi Bank 2010. november 11-i EKB/2010/21 határozata az Európai Központi Bank éves beszámolójáról (HL L 35., 2011.2.9., 1. o.).

      MELLÉKLET
      Az EKB/2010/21 határozat I. melléklete a következőképpen módosul:

                  1.

                  a „Források” elnevezésű táblázatban a 14-es mérlegtétellel (Átértékelési számlák) összefüggésben a „Mérlegtételek tartalmának osztályozása” elnevezésű oszlop helyébe a következő szöveg lép:

                              „a)

                              Árfolyammozgásokhoz kapcsolódó átértékelési számlák aranyra, mindenfajta, euróban denominált értékpapírra, mindenfajta, külföldi pénznemben denominált értékpapírra, opciókra; kamatkockázati származékos ügyletekhez kapcsolódó piaci értékelési különbözetek; a deviza-árfolyammozgásokhoz kapcsolódó átértékelési számlák (mindenfajta nettó deviza pozíció, ideértve a devizaswapügyleteket, határidős devizaügyleteket és a különleges lehívási jogot (SDR)
                              Az olyan tagállamok központi bankjainak az Alapokmány 48.2. cikke szerinti hozzájárulásaiból eredő egyedi átértékelési számlák, amelyek eltérését hatályon kívül helyezték. Lásd a 13. cikk (2) bekezdését

                              b)

                              A munkaviszony megszűnése utáni juttatásokkal kapcsolatos nettó meghatározott juttatási kötelezettség (eszköz) újraértékelésének eredménye, amely az alábbi altételek nettó pozíciója:

                                          i.

                                          Az aktuáriusi nyereségek és veszteségek a meghatározott juttatási kötelem jelenértékében

                                          ii.

                                          A program eszközeinek hozama, ide nem értve a nettó meghatározott juttatási kötelezettség (eszköz) nettó kamatát

                                          iii.

                                          Az eszközértékhatár hatásában bekövetkezett bármilyen változás, ide nem értve a nettó meghatározott juttatási kötelezettség (eszköz) nettó kamatát”;

                  2.

                  a „Források” elnevezésű táblázatban a 14-es mérlegtétellel (Átértékelési számlák) összefüggésben az „Értékelés elve” elnevezésű oszlop helyébe a következő szöveg lép:

                              „a)

                              Az átlagköltség és a piaci érték közötti átértékelési különbözet, a devizát a piaci árfolyamon kell átszámítani

                              b)

                              A 24. cikk (2) bekezdésének megfelelően”.


title: Az Europol igazgatótanácsának határozata ( 2009. április 9. ) megállapodás az Europol által alkalmazott feltételek és eljárások ügyében, átvéve az 1999. november 16-i , az Europol alkalmazottaknak kifizetett bérekre és egyéb javadalmazásokra vonatkozó, Europol által fizetett adók tekintetében hozott Europol igazgatási tanácsi döntésének mellékletében említett összegeket

text:
               25.4.2009

               HU

               Az Európai Unió Hivatalos Lapja

               L 105/18

      AZ EUROPOL IGAZGATÓTANÁCSÁNAK HATÁROZATA

   (2009. április 9.)
   megállapodás az Europol által alkalmazott feltételek és eljárások ügyében, átvéve az 1999. november 16-i, az Europol alkalmazottaknak kifizetett bérekre és egyéb javadalmazásokra vonatkozó, Europol által fizetett adók tekintetében hozott Europol igazgatási tanácsi döntésének mellékletében említett összegeket
   (2009/346/EK)
   AZ EUROPOL IGAZGATÓTANÁCSA,
   tekintettel az Európai Unió Szerződésének K.3. cikke és az Europol-egyezmény 41. cikkének (3) bekezdése alapján összeállított, az Europol, a hozzá tartozó szervek tagjai, aligazgatók és alkalmazottak kiváltságaira és mentességeire vonatkozó jegyzőkönyvre (1) és különösen annak 10. cikkére;
   mivel:

               (1)

               A Tanács 2009. április 6-án, 2007. július 1-jéig visszamenőleges hatállyal az Europol tisztviselői illetményeinek és járandóságainak 1,7 %-os változásáról döntött.

               (2)

               Az igazgatótanács 2009. április 9-én úgy döntött, hogy az igazgatótanács 1999. november 16-i döntésének mellékletében található 4. cikkben feltüntetett összegeket (2) a 2009. április 6-i tanácsi döntés értelmében az 1. pontban meghatározott mértékben és időpontban emeli.

               (3)

               Az igazgatótanács 2009. április 9-i döntéséhez hasonlóan az így kapott értékeket az Európai Unió Hivatalos Lapjában kell közzétenni,

         A KÖVETKEZŐKÉPPEN HATÁROZOTT:
   1. cikk
   2007. július 1-jei hatállyal:

               1.

               Az igazgatótanács 1999. november 16-i döntésének mellékletében található 4. cikk első mondatában feltüntetett összeg 115,61 EUR-ra módosul.

               2.

               Az igazgatótanács 1999. november 16-i döntésének mellékletében található 4. cikkben található táblázat euróban megadott értékei a következőképpen módosulnak:

                           8 % 115,61 EUR és 2 036,45 EUR közötti összegeknél

                           10 % a 2 036,46 EUR és 2 804,90 EUR közötti összegeknél

                           12,5 % a 2 804,91 EUR és 3 214,56 EUR közötti összegeknél

                           15 % a 3 214,57 EUR és 3 650,62 EUR közötti összegeknél

                           17,5 % a 3 650,63 EUR és 4 060,32 EUR közötti összegeknél

                           20 % a 4 060,33 EUR és 4 457,42 EUR közötti összegeknél

                           22,5 % a 4 457,43 EUR és 4 867,09 EUR közötti összegeknél

                           25 % a 4 867,10 EUR és 5 264,21 EUR közötti összegeknél

                           27,5 % az 5 264,22 EUR és 5 673,87 EUR közötti összegeknél

                           30 % az 5 673,88 EUR és 6 070,99 EUR közötti összegeknél

                           32,5 % a 6 071,00 EUR és 6 480,66 EUR közötti összegeknél

                           35 % a 6 480,67 EUR és 6 878,40 EUR közötti összegeknél

                           40 % a 6 878,41 EUR és 7 288,09 EUR közötti összegeknél

                           45 % a 7 288,10 EUR feletti összegeknél.

         2. cikk
   Ezt a határozatot az Európai Unió Hivatalos Lapjában ki kell hirdetni.
   3. cikk
   Ez a határozat az elfogadását követő napon lép hatályba.

      Kelt Hágában, 2009. április 9-én.

         Viktor ČECH

            az igazgatótanács elnöke

      (1)  HL C 221., 1997.7.19., 2. o.

      (2)  HL C 65., 2001.2.28., 6. o.